Document ID: 32005D0375

KOMISJONI OTSUS,
11. mai 2005,
millega muudetakse otsust 90/255/EMÜ seoses isaste lammaste ja kitsede kandmisega tõuraamatu lisasse
(teatavaks tehtud numbri K(2005) 1409 all)
(EMPs kohaldatav tekst)
(2005/375/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. mai 1989. aasta direktiivi 89/361/EMÜ tõupuhaste aretuslammaste ja -kitsede kohta, (1) eriti selle artikli 4 teist taanet,
ning arvestades järgmist:
(1)
Komisjoni 10. mai 1990. aasta otsusega 90/255/EMÜ, milles sätestatakse puhtatõuliste tõulammaste ja -kitsede tõuraamatusse kandmise kriteeriumid, (2) an ette nähtud, et tõuaretusühingud ja -organisatsioonid võivad otsustada kanda teatavate, lõplikus loetelus täpsustatud tõugude isasloomad tõuraamatu lisasse.
(2)
On leitud, et kõnealune loetelu on ebapraktiline ja jäik, ning see tuleks asendada paindliku menetlusega, mille abil tõuaretusorganisatsioonid saaksid soovi korral kasutada vajalikke geneetilisi ressursse selgelt määratletud ja kontrollitud tõuaretusprogrammi raames.
(3)
Loomade geneetiliste ressursside kaitse huvides on lubada heakskiidetud tõuaretusorganisatsioonidel või -ühingutel luua asjakohastel juhtudel oma tõuraamatutesse lisasid isasloomade jaoks, kes ei vasta põhiossa kandmise kriteeriumidele, kuid kes on tõu säilimise seisukohast väärtuslikud.
(4)
Teatavate isasloomade tõuraamatu lisasse ning kõnealuste isasloomade järglaskondade tõuraamatu põhiossa kandmise reeglid peaksid olema piisavalt ranged ja mitte diskrimineerivad; selleks tuleks need eelnevalt esitada heakskiitmiseks komisjoni 10. mai 1990. aasta otsuses 90/254/EMÜ, milles sätestatakse tõupuhaste aretuslammaste ja -kitsede (3) õuraamatuid asutavate või pidavate tõuaretusorganisatsioonide ja -ühingute tunnustamise kriteeriumid, osutatud pädevale asutusele.
(5)
Käesoleva otsusega ettenähtud meetmed on kooskõlas alalise zootehnikakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 90/255/EMÜ lisa asendatakse käesoleva otsuse lisa tekstiga.
Artikkel 2
Käesolev otsus on adresseeritud liikmesriikidele.
Brüssel, 11. mai 2005

Labels: 6